PolyAgent/wiki_georgian_en_parallel_20231101 huggingface dataset:
დინა ბოლუარტე

დინა ბოლუარტე
დინა ერსილია ბოლუარტე სეგარა (დ. 31 მაისი 1962) — პერუელი იურისტი და პოლიტიკოსი. 2022 წლის 7 დეკემბრიდან პერუს პრეზიდენტი. 2021-2022 წლებში პერუს ვიცე-პრეზიდენტი და სოციალური ინტეგრაციისა და განვითარების მინისტრი.
ბიოგრაფია
დაიბადა 1962 წლის 31 მაისს ქალაქ ჩალუანკაში, აპურიმაკის რეგიონი. დაამთავრა სან-მარტინ-დე-პორესის უნივერსიტეტის იურიდიული ფაკულტეტი, შემდეგ კი ამავე უნივერსიტეტის ასპირანტურა.
პოლიტიკური კარიერა დაიწყო 2018 წელს, როდესაც წარადგინა კანდიდატურა სურკილიოს მერის არჩევნებში მემარცხენე პარტია თავისუფალი პერუს რიგებიდან. 2020 წელს იყო ამავე პარტიის კანდიდატი ვადამდელ საპარლამენტო არჩევნებში, თუმცა მისი პარტია ვერ მოხვდა კონგრესში, რადგან ვერ გადალახა ბარიერი.
2021 წლის არჩევნებში გახდა ვიცე-პრეზიდენტობის კანდიდატი პედრო კასტილიოსთან წყვილში. არჩევნების მეორე ტურში მათმა ტანდემმა გამარჯვება მოიპოვა. მოვალეობის შესრულებას შეუდგა 2021 წლის 28 ივლისს, ხოლო მეორე დღეს დაინიშნა სოციალური ინტეგრაციისა და განვითარების მინისტრად გიდო ბელიდოს მთავრობაში.
პრეზიდენტობა
2022 წლის დეკემბერში, პერუს პოლიტიკური კრიზისის დროს, პედრო კასტილო ცდილობდა პერუს რესპუბლიკის კონგრესის დაშლას მის წინააღმდეგ იმპიჩმენტის პროცესის დროს. ბოლუარტემ დაგმო ეს ნაბიჯი და უწოდა „კონსტიტუციური წესრიგის რღვევა“. კასტილიოს იმპიჩმენტის შემდეგ მან პრეზიდენტის თანამდებობა დაიკავა. ბოლუარტე პერუს პირველი ქალი პრეზიდენტი გახდა.
კონგრესში თავის პირველივე გამოსვლაში მან დაგმო პრეზიდენტ კასტილოს ქმედება და გაამჟღავნა სურვილი შექმნას ეროვნული ერთიანობის მთავრობა დღევანდელი პოლიტიკური კრიზისის მოსაგვარებლად.
დინა ბოლუარტეს მთავრობას რეგიონის ლიდერები განსხვავებულად აფასებენ. სან-პაულოს ფორუმის წევრებიდან ბრაზილიელი ლუის ინასიუ ლულა და სილვა და ჩილეს პრეზიდენტი გაბრიელ ბორიჩი აღიარებენ ბოლუარტეს მთავრობას. ამერიკის შეერთებულმა შტატებმა ბოლუარტე ასევე პრეზიდენტად აღიარა. ესპანეთი მხარს უჭერს ქვეყნის „კონსტიტუციურ წესრიგში“ დაბრუნებას.
ისეთმა ლიდერებმა, როგორებიც არიან ნიკოლას მადურო ვენესუელიდან, ანდრეს მანუელ ლოპეს-ობრადორი მექსიკიდან, გუსტავო პეტრო კოლუმბიიდან, ალბერტო ფერნანდესი არგენტინიდან და ლუის არსე ბოლივიიდან დაგმეს ბოლუარტეს მთავრობა და იგი შეადარეს ხეანინე ანიესის მემარჯვენე მთავრობას და მხარს უჭერენ ყოფილი პრეზიდენტის პრეტენზიებს.
რესურსები ინტერნეტში
სქოლიო
დაბადებული 31 მაისი
დაბადებული 1962
პერუს ვიცე-პრეზიდენტები
პერუელი პოლიტიკოსი ქალები
პერუს პრეზიდენტები
ქალი ვიცე-პრეზიდენტები
ბრიანა ტართელი

ბრიანა ტართელი — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ტელეადაპტაციისას მისი როლი შეასრულა ინგლისელმა მსახიობმა გვენდოლინ კრისტი.
პერსონაჟი პირველად გამოჩნდა 1998 წელს გამოცემულ წიგნში „მეფეთა ჯახი“ როგორც რენლი ბარათეონის პირად მცველთაგან ერთ-ერთი. მოგვიანებით მან ლედი კეიტლინ სტარკს შეჰფიცა რომ მის ქალიშვილებს დაიცავდა და ვინტერფელში დააბრუნებდა. ის მოგვიანებით ჩნდება წიგნებში „ნადიმი ყვავებისთვის“ (2005), და „ცეკვა დრაკონებთან“ (2011).
პერსონაჟი
ბრიანა არის ლორდ სელვინ ტართის ერთადერთი შვილი. მას ჰყავდა 3 და-ძმა, როდესაც მისი ძმა გალადონი 8 წლის იყო ზღვაში დაიხრჩო ხოლო მისი ორი უმცროსი და ჩვილობისას გარდაეცვალა დედა კი მაშინ მოკვდა როდესაც ის ჯერ კიდევ ბავშვი იყო.
ბრიენს აღწერენ, როგორც გარეგნულად არაქალურს და ითვლება არამიმზიდველად. ის არის ძალიან მაღალი, დაკუნთული, ბრტყელ-მკერდიანი და უსუსური, ჩალისფერი თმით და ფართო უხეში ნაკვთებით დაფარული. მისი კბილები გამოკვეთილი და კეხიანია, პირი ფართო, ტუჩები შეშუპებული და ცხვირი არაერთხელ გატეხილი აქვს.
იმის გამო რომ ბრიანა ქალი იყო მისსადმი ხალხს მუდამ სტერეოტიპული დამოკიდებულება ჰქონდა, მიუხედავ იმისა რომ ის ვესტეროსში ერთ-ერთი საუკეთესო მოფარიკავე იყო. ვინტერფელის ბრძოლამდე სერ ჯეიმი ლანისტერმა მას რაინდის წოდება მიანიჭა და გახდა პირველი ქალი რაინდი ვესტეროსში. მოგვიანებით ის გახდა მეფე ბრან პირველად წოდებულის ანდალთა და პირველყოფილთა მეფის მცველებთა მეთაური.
ლიტერატურა
ჯ.რ.რ მარტინი, მეფეთა ჯახი, აშშ., 1998
ჯ.რ.რ მარტინი, ხმლების ქარისხალი, აშშ., 2000
ჯ.რ.რ მარტინი, ნადიმი ყვავებისათვის, აშშ., 2005
ჯ.რ.რ მარტინი, ცეკვა დრაკონებთან, აშშ., 2011
რესურსები ინტერნეტში
ბრიანა ტართელი
სატახტოთა თამაში
ყინულისა და ცეცხლის სიმღერის პერსონაჟები
მაჯურო

მაჯურო — მარშალის კუნძულების დედაქალაქი და უდიდესი ქალაქი. მოსახლეობა — 27 797 ადამიანი (2011 აღწერით). ქალაქი აგებულია ამავე სახელწოდების ატოლზე, რომელიც შედგება 64 მცირე კუნძულისაგან. მაჯუროს აქვს პორტი, სავაჭრო უბნები და საერთაშორისო აეროპორტი. მოსახლეობა ძირითადად ცხოვრობს დ-უ-დ-ის რაიონში (ჩამოთვლილი რაიონები ჩრდილოეთიდან სამხრეთით მდებარეობს): ულიგაში არის მთავარი ბიზნეს ცენტრი. აქ სულ უფრო ვითარდება ტურიზმი, ქვეყანაში არსებობს ამავე სახელწოდების უნივერსიტეტი, სკოლა და დაწყებითი სასწავლებელი. სახელმწიფო დაწესებულებები და სამთავრობო შენობები მდებარეობს დალაპის რაიონში, აქვეა რამდენიმე დიდი მაღაზიაც. ქალაქის მოსახლეობის ძირითადი ნაწილი ცხოვრობს დარიტის რაიონში, აქვე მდებარეობს მაჯურის საშუალო სკოლების უმრავლესობა. დასავლეთით ატოლზე მდებარეობს ლაურას დასახლებული უბანი, სადაც გადის დ-უ-დ-ის მთავარი მაგისტრალი. ლაურას ატოლზე მდებარეობს მაჯუროს უმაღლესი წერტილი.
ატოლის ფართობი შეადგენს 9,71 კმ²-ს, მაგრამ თუ ამ ტერიტორიას დავუმატებთ ქალაქის გარშემო არსებულ ლაგუნის ტერიტორიას, მაშინ მაჯუროს ფართობი იქნება 295 კმ². მაჯურო არის ქვეყნის მთავარი საექსპორტო ცენტრი, აქედან ხორციელდება მარშალის კუნძულების ერთ-ერთი მთავარი პროდუქციის ქოქოსის ზეთის ექსპორტი.
მაჯურო, ისევე როგორც სხვა ბევრი ატოლი, შედგება ძალიან ვიწრო მიწის ნაკვეთებისაგან. ეს ტერიტორიები ერთმანეთს ხიდების მეშვეობით უკავშირდება.
მეორე მსოფლიო ომის პერიოდში მაჯურო იაპონელების ხელში იყო. 1944 წლის 30 იანვარს მარშალის კუნძულების დედაქალაქში ამერიკის შეერთებული შტატების შეიარაღებული ძალები შევიდა.
დაძმობილებული ქალაქები
გუამი, აშშ (1973)
კავაი, ნარა, იაპონია
ტაიბეი, ჩინეთის რესპუბლიკა (1999)
რესურსები ინტერნეტში
Recent photos of the rural portions of Majuro
მეორე მსოფლიო ომში მაჯუროს ფოტოები
მარშალის კუნძულების ქალაქები
ოკეანეთის დედაქალაქები
ქაფანაქჩი (ზაქათალა)

ქაფანაქჩი (ზაქათალა)
ქაფანაქჩი — სოფელი აზერბაიჯანში, ზაქათალის რაიონში. მოსახლეობის რაოდენობა — 965 კაცი.
რესურსები ინტერნეტში
ზაქათალის რაიონის სოფლები
მინდელური ეპოქა

მინდელური ეპოქა, მინდელი, მინდელური გამყინვარება [სახელი ეწოდა მდინარე დუნაის შენაკად მინდელის (Mindel) მიხედვით] — მეოთხეული სისტემის (პერიოდის) ერთ-ერთი გამყინვარება. გამოყვეს 1909 ალპებში ა. პენკმა და ე. ბრიუკნერმა. მინდელური ეპოქას ყოფილ სსრკ-ში შეესაბამება ოკური, ხოლო დასავლეთ ევროპაში — ელასტურის გამყინვარება. მინდელური ეპოქა დაიწყო დაახლოებით 600 ათასი და დამთავრდა დაახლოებით 250 ათასი წლის წინათ.
იხილეთ აგრეთვე
ვიურმული ეპოქა
რისული ეპოქა
გიუნცური ეპოქა
ლიტერატურა
გლაციოლოგია
ისტორიული გეოლოგია
გეოლოგიური პერიოდები
ბერქარატი

ბერქარატი — სოფელი სომხეთში, არაგაწოტნის პროვინციაში. მდებარეობს ზღვის დონიდან 2 090 მეტრზე. 2008 წლის მონაცემებით, მოსახლეობა 1 035 ადამიანს შეადგენდა, სიმჭიდროვე 59 ადამიანი კმ²-ზე. ფართობი 17.5 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არაგაწოტნის პროვინციის სოფლები
შტეფან ბანიჩი

შტეფან ბანიჩი (დ. 23 ნოემბერი, 1870 — გ. 2 იანვარი, 1941) — სლოვაკი კონსტრუქტორი და გამომგონებელი, რომელმაც დააპატენტა პარაშუტის ადრეული დიზაინი და შექმნა პირველი სამხედრო პარაშუტი.
დაიბადა 1870 წლის 23 ნოემბერს, გლეხის ოჯახში, სოფელ ნეშტიხში (სლომენიცეს ნაწილი), ავსტრია-უნგრეთის იმპერია (ამჟამინდელი სლოვაკეთის ტერიტორია). გარკვეული დროის განმავლობაში, იგი კალატოზად მუშაობდა, შემდეგ კი — ამერიკის შეერთებულ შტატებში გაემგზავრა, სადაც, ქვანახშირის მაღაროში, პენსილვანიაში დაიწყო მუშაობა. 1912 წელს, ბანიჩი, ავიაკატასტროფის მომსწრე გახდა, რის შემდეგაც, 1913 წელს, მან პარაშუტის პროტოტიპი შექმნა და მიენიჭა აშშ-ს პატენტი No. 1,108,484.
დიზაინი რადიკალურად განსხვავდებოდა სხვებისგან — იგი, სხეულზე მიმაგრებული ქოლგის მსგავსი პარაშუტი იყო. 1913 წლის 3 ივნისს, პარაშუტის გამოსაცდელად და საკუთარი გამოგონების დემონსტრირების მიზნით, ბანიჩი ვაშინგტონში მდებარე ერთ-ერთი 15 სართულიანი შენობიდან გადმოხტა, ხოლო 1914 წელს — თვითმფრინავიდან. 1914 წლის 25 აგვისტოს, მან პატენტი მიიღო და აშშ-ს არმიას გადასცა, თუმცა, არ არსებობს მტკიცებულება იმისა, რომ აღნიშნული პარაშუტი, ოდესმე გამოყენებულ იქნა.
პირველი მსოფლიო ომის შემდეგ, შტეფან ბანიჩი, ჩეხოსლოვაკიაში დაბრუნდა, სადაც, მარტო ცხოვრობდა და ქვის სამუშაოებს ატარებდა. მშობლიურ ქალაქ სლოვენიცესთან ახლოს, მცირე კარპატების მთისწინეთში, დრინის მღვიმე აღმოაჩინა.
გარდაიცვალა 1941 წლის 2 იანვარს. მის საფლავის ქვაზე, პარაშუტია გამოსახული.
მემკვიდრეობა
1997 წელს, პარაშუტისტმა სლავო მულიქმა, რომელიც აგრეთვე სლოვაკი იყო, ჩამოაყალიბა შტეფან ბანიჩის პარაშუტის ფონდი, რომელიც, ბანიჩის საპატივცემოდ, პარაშუტიზმის ღონისძიებებში და მის ხელშეწყობაში მონაწილე პირებს, ბრინჯაოს, ვერცხლის და ოქროს მედლებით აჯილდოებს.
2006 წელს, სლოვაკეთის სამხედრო პარაშუტისტებმა, ბანიჩის დაბადების ადგილას, სმოლენიცეში, მისი მემორიალური დაფა განათავსეს.
სმოლენიცესთან მდებარე ერთ-ერთი აეროპორტი — ტრნავა, მის სახელს ატარებს.
რესურსები ინტერნეტში
US1108484 Parachute patent
სქოლიო
დაბადებული 23 ნოემბერი
დაბადებული 1870
გარდაცვლილი 2 იანვარი
გარდაცვლილი 1941
დაიანი-ბიჩი

დაიანი-ბიჩი — მთავარი საზღვაო კურორტი კენიაში, ინდოეთის ოკეანის სანაპიროზე, მომბასადან 30 კმ-ით სამხრეთით.
მდებარეობს 25 კმ სიგრძის თეთრი ქვიშის სანაპიროზე და უერთდება პატარა ქალაქ უკუნდას. კურორტი ცნობილია მარჯნის რიფებით. კურორტზე მდებარეობს რესტორნები, სასტუმროები და სავაჭრო ცენტრები.
რესურსები ინტერნეტში
.
კენიის ქალაქები
მონიაიტოსი

მონიაიტოსი — ქალაქი და მუნიციპალიტეტი კოლუმბიაში, კორდობის დეპარტამენტში.
2005 წლის მონაცემებით, მოსახლეობა 23.653 ადამიანს შეადგენდა. ფართობი 180 კმ²-ია.
იხილეთ აგრეთვე
კორდობის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
კორდობის დეპარტამენტის მუნიციპალიტეტები და ქალაქები
დუბონტის ტბა

დუბონტის ტბა, დიუბონტის ტბა — ტბა კანადაში, ნუნავუტის ტერიტორიაზე. მდებარეობს პოლარული წრიდან სამხრეთით 350 კმ-ში, ზღვის დონიდან 236 მ სიმაღლეზე. ფართობი 3833 კმ². ტბაზე გაედინება მდინარე დუბონტი. აქვს ცვალებადი სანაპირო ხაზი. არის მრავალრიცხოვანი კუნძულები. წყალი გამჭვირვალეა. ნაპირები დაფარულია დაბალი არქტიკული ტუნდრით, სამხრეთ სანაპიროს ირგვლივ გვხვდება ნაძვი. დუბონტის ტბა აღმოაჩინა ინგლისელმა მოგზაურმა სემიუელ ჰირნმა 1770 წელს, თუმცა 1893 წლამდე ტბა პრაქტიკულად უცნობი დარჩა, მანამ სანამ ჯოზეფ ბერ ტირელმა განმეორებით არ შეისწავლა იგი. ზაფხულის პერიოდში ტბა სამოყვარულო თევზჭერის ობიექტია. მდიდარია თევზით; მოიპოვება ტბის კალმახი, სიგი, არქტიკული ჰარიუსი.
იხილეთ აგრეთვე
მსოფლიოს უდიდესი ტბების სია
კანადის ტბების სია
რესურსები ინტერნეტში
დუბონტის ტბა
დუბონტის ტბა
კანადის ტბები
ჰეშკილი

ჰეშკილი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ლენჯერის თემში (სოფლები: კაერი, ლაშთხვერი, ლემსია, ნესგუნი, სოლი, ქაშვეთი, ჰეშკილი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე.
დემოგრაფია
2014 წლის აღწერის მონაცემებით სოფელში ცხოვრობს 7 ადამიანი.
ლიტერატურა
სქოლიო
მესტიის მუნიციპალიტეტის სოფლები
(Don't Go Back To) Rockville

(Don't Go Back To) Rockville
„(Don't Go Back To) Rockville“ — ამერიკული ალტერნატიული როკ-ჯგუფ R.E.M.-ის სიმღერა და სინგლი მეორე სტუდიური ალბომიდან Reckoning. ეს სიმღერა „ბილბორდის“ ცხელ ასეულში ან ბრიტანეთის ჩარტებში არ მოხვედრილა.
სიმღერის ავტორია მილზი (ალბომზე ავტორებად მითითებულები არიან ბერი/ბაკი/მილზი/სტაიპი). იგი დაიწერა 1980 წელს, როგორც თხოვნა ინგრიდ შორის, მილზის მეგობარი გოგონასადმი, არ დაბრუნებულიყო როკვილში (მერილენდი), თავის მშობლებთან. შორი, რომელიც შემდგომში ჟურნალისტი გახდა, წერდა მილზთან ურთიერთობის შესახებ და სიმღერის ისტორია ჯგუფის შესახებ ამა თუ იმ წიგნში აღწერილია. პიტერ ბაკი ამბობდა, რომ თავდაპირველად ნომერი სრულდებოდა პანკის და თრეშის სტილისტიკით, მაგრამ სინგლისთვის ჩაიწერა ქანთრის ჟანრში, როგორც სახუმარო მიძღვნა მენეჯერ ბერტ დაუნზისადმი.
დროთა განმავლობაში საკონცერტო გამოსვლებისას მილზმა თავად დაიწყო სიმღერაში წამყვანი ვოკალის შესრულება, მაიკლ სტაიპის სანაცვლოდ. 1998 წელს R.E.M. გამოვიდა VH1 Storytellers-ზე, სადაც მაიკმა სიმღერაში გაჟღერებული სოლო პიანინოზე შეასრულა. საკონცერტო ვერსია გამოვიდა 2004 წელს, სინგლის „Leaving New York“ B-მხარეზე და შეტანილია 2007 წლის R.E.M. Live-ში.
სიმღერების სია
ყველა სიმღერის ავტორები - ბილ ბერი, პიტერ ბაკი, მაიკ მილზი და მაიკლ სტაიპი.
ევროპული სინგლები
(Don't Go Back To) Rockville (რედ.) – 3:55
Wolves, Lower – 4:14
9-9 (საკონცერტო)1 (მხოლოდ 12" ფორმატში)
Gardening at Night (საკონცერტო)1 (მხოლოდ 12" ფორმატში)
ამერიკული სინგლები
(Don't Go Back To) Rockville (რედ.) – 3:55
Catapult (საკონცერტო)2
შენიშვნები
1 Theater El Dorado, პარიზი, საფრანგეთი, 20 აპრილი, 1984.
2 Music Hall, სიეტლი, ვაშინგტონი, 27 ივნისი, 1984.
სქოლიო
R.E.M.-ის სიმღერები
1984 წლის სინგლები
1984 წლის სიმღერები
ბონ-ჟეზუს-და-სერა

ბონ-ჟეზუს-და-სერა — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 10 123 ადამიანს შეადგენდა. ფართობი 410.033 კმ²-ია. მოსახლეობის სიმჭიდროვე 24.69 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
ძვ. წ. 581

ძვ. წ. 581
მოვლენები
იაპონიის იმპერატორი სუიძეი გახდა.
დაიბადნენ
გარდაიცვალნენ
მალაქია II გურიელი

მალაქია II გურიელი, გურიის მთავარი 1684-1685 და 1689, ქაიხოსრო I გურიელის ძე.
1658 წელს იყო შემოქმედელი მიტროპოლიტიი. მისი მამის, ქაიხოსრო I გურიელის მკვლელობის შემდეგ მალაქია ძმასთან, გიორგისთან ერთად ახალციხის ფაშას შეეკედლა.
გურიის მთავრად დასვა იმერეთის მეფე ალექსანდრე IV-მ. 1685 წელს ტახტიდან ჩამოაგდო ძმისწულმა - ქაიხოსრო II გურიელმა. მალაქია II გურიელი ახალციხის ფაშასთან გაიქცა. ფაშამ იგი გურიაში დააბრუნა, ხოლო ქაიხოსრო II-ს ფიცი დაადებინა, რომ მალაქია II გურიელს არაფერს ავნებდა, მაგრამ ქაიხოსრომ ფიცი გატეხა და მალაქია II გურიელი დააბრმავა. ახალციხის ფაშამ ქაიხოსრო შავშეთის ბეგს მოაკვლევინა, ხოლო მალაქია II გურიელი 1689 წელს კვლავ დასვა სამთავრო ტახტზე. დაბრმავებულმა მალაქიამ სამთავროს მართვა ვეღარ შეძლო და გურიის ფეოდალებმა იმავე წელს მთავრად მისი ძმისწული მამია III გურიელი მიიწვიეს. ახალმა მთავარმა მალაქია II გურიელი ხელახლა აღკვეცა მონაზვნად და შემოქმედის ეპისკოპოსად დანიშნა. 1703 წლისთვის მალაქია კვლავ ეპისკოპოსი იყო. მამია გურიელმა შემდეგ მალაქია შემოქმედის ეპისკოპობიდანაც გადააყენა და მიტროპოლიტად მღვდელმთავარი იოანე დასვა.
ლიტერატურა
გურიის მთავრები
შემოქმედელი მღვდელმთავრები
ქაზიმლი

ქაზიმლი — სოფელი აზერბაიჯანში, თოუზის რაიონში.
რესურსები ინტერნეტში
თოუზის რაიონის სოფლები
Megdovas

Megdovas
The Megdovas, also known as Tavropos ([tavroˈpos]), is a river that flows through the Karditsa and Evrytania regional units, Greece. It is long.
Geography
The river begins in the Agrafa mountains in the western part of Karditsa regional unit. According to Dr. Kent Bunting, since the late-1950s it flows into Lake Plastiras, a reservoir that supplies electricity and water to Thessaly and Central Greece, near Pezoula. Passing into Evrytania, it flows through a deep, forested valley with a few little villages and stone bridges. Since 1967, it empties into the Kremasta Reservoir, which is drained by the Acheloos. It forms the border between Evrytania and Aetolia-Acarnania. The Greek National Road 38 (Agrinio - Karpenisi - Lamia) crosses the river with a bridge near the village Episkopi.
Places along the river
Pezoula
Karoplesi
Neraida
Dafni
Viniani
Psilovrachos
References
External links
Plastiras Lake
See also
List of rivers in Greece
Landforms of Aetolia-Acarnania
Landforms of Evrytania
Rivers of Greece
Landforms of Karditsa (regional unit)
Rivers of Thessaly
Landforms of Central Greece
ლექობალე (მრავალმნიშვნელოვანი)

ლექობალე (მრავალმნიშვნელოვანი)
საკუთარი სახელი ლექობალე შეიძლება აღნიშნავდეს:
ლექობალე — სოფელი მარტვილის მუნიციპალიტეტში
ლექობალე — სოფელი ჩხოროწყუს მუნიციპალიტეტში
სან-ჟოზე-დი-ესპინიარასი

სან-ჟოზე-დი-ესპინიარასი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 208 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ პატუსის შემადგენლობაში.
2010 წლის მონაცემებით, მოსახლეობა 4 760 ადამიანს შეადგენდა, მოსახლეობის სიმჭიდროვე 6.56 კმ²-ზე. ფართობი 725 656 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
Eurhopalothrix szentivanyi

Eurhopalothrix szentivanyi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Eurhopalothrix-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ოლივერ მტუკუძი

ოლივერ მტუკუძი
ოლივერ „ტუკუ“ მტუკუძი (Oliver „Tuku“ Mtukudzi; დ. 22 სექტემბერი, 1952, ჰაიფილდი, ჰარარე) — ზიმბაბველი მუსიკოსი (მომღერალი და გიტარისტი), ჯგუფის „Wagon Wheels“ წევრი 1977 წლიდან.
ბიოგრაფია
ღრმა და ომახიანი ხმითა და ადამიანთა ყოველდღიურ ცხოვრებასა და გაჭირვებაზე სიმღერების წერის ტალანტით დაჯილდოებული მტუკუძი სიმღერების შესრულებას იწყებს 1977 წელს ბენდში „Wagon Wheels“ ტომას მაპფუმოსთან ერთად. მათი სინგლი „ძანდიმომოტერა“ ოქროს ფირფიტა გახდა, რასაც ტუკუს პირველი ალბომი მოჰყვა.
ზიმბაბვეს კორეკორეს ტომის წევრი, ტუკუ ძირითადად შონას ენაზე (ქვეყნის დომინანტური ენა), ასევე ნდებელესა და ინგლისურზე მღერის. საკუთარ ნაწარმოებებში ის რამდენიმე განსხვავებულ მუსიკალურ ტრადიციას აზავებს, რაც მის მუსიკას განსაკუთრებულ სტილს ანიჭებს, რომელსაც მისი ფანები „ტუკუს მუსიკას“ უწოდებენ.
მაპფუმოსგან განსხვავებით მტუკუძი თავს იკავებს პრეზიდენტ რობერტ მუგაბეს რეპრესიული მთავრობის პირდაპირი კრიტიკისგან, ვინაიდან, სავარაუდოდ, ის კვლავაც ამ ქვეყანაში ცხოვრობს. თუმცა მის რამდენიმე ყველაზე ემოციურ ჰიტში იგი შეფარვით აქილიკებს მხცოვან ავტორიტარულ მმართველს, მაგ. სიმღერაში „ნდაკუვარა“, სადაც მუგაბეს პარტიის მიერ გატარებული პოლიტიკური რეპრესიები ზიზღითაა მოხსენიებეული, და „ვასაკარა (შენ ბერდები)“, რომელიშიც მუგაბეს (ირიბად) გადადგომისკენ მოუწოდებს.
ოჯახი
ტუკუს ხუთი შვილი და ორი შვილიშვილი ჰყავს, რომელთაგან ორი ასევე მუსიკოსია. მისი ვაჟი, სემ მტუკუძი, ასევე წარმატებული მუსიკოსი, ავტოავარიის მსხვერპლი გახდა 2010 წლის მარტში. მტუკუძის ასევე ჰყავს ოთხი და და ერთი ძმა, აწ გარდაცვლილი.
რესურსები ინტერნეტში
ოლივერ მტუკუძის ბიოგრაფია
დაბადებული 22 სექტემბერი
დაბადებული 1952
ზიმბაბველები
ზიმბაბველი მუსიკოსები
Ankara Castle

Ankara Castle is an historic fortification in the city of Ankara, Turkey, constructed in or after the 7th century. The earliest fortification on the site was constructed in the 8th century BC by the Phrygians and rebuilt in 278 BC by the Galatians. The castle was rebuilt or renovated under the Roman, Byzantine, Seljuk, and Ottoman empires.
History and architecture
The castle is composed of an inner line of walls with closely spaced towers that encloses an area of about 350m by 150m, and an outer line of walls with towers some 40m apart. Both sets of walls were constructed using large quantities of reused masonry. The exact dates of their construction are uncertain, but both postdate the capture and destruction of Ankara by the Persians in, probably, 622 AD (Foss considers that the inner walls may date from the reign of Constans II; the outer walls are generally believed to have been erected slightly later).
See also
History of Ankara
References
External links
Ankara Castle (in Turkish)
150+ pictures of citadel and views around it
Municipality of Ankara
Castles in Turkey
Buildings and structures in Ankara
Forts in Turkey
Tourist attractions in Ankara
Byzantine fortifications in Turkey
Altındağ, Ankara
ცოტაგურის წმინდა გიორგის ეკლესია

ცოტაგურის წმინდა გიორგის ეკლესია — არქიტექტურული ძეგლი, ხუროთმოძღვრული ნაგებობა ახალგორის მუნიციპალიტეტის სოფელ ცოტაგურში. აგებულია XIX საუკუნეში.
წმინდა გიორგის ნიში წარმოადგენს 1,5 მ. სიმაღლის ფლეთილი ქვის მშრალ წყობას. ადგილობრივმა მოსახლეობამ იგი ნაეკლესიარის ადგილას ააგო.
ლიტერატურა
შიდა ქართლი, ახალგორის მუნიციალიტეტის არქიტექტურული მემკვიდრეობა, ტ. IV, თბ., 2008, გვ., 231
ახალგორის მუნიციპალიტეტის ტაძრები
ინდონეზიის სარეგენტოები

ინდონეზიის სარეგენტოები
სარეგენტო — ინდონეზიის პროვინციის პოლიტიკური ერთეული. ტერმინი ხანდახან ითარგმნება როგორც მუნიციპალიტეტი ან რაიონი. სარეგენტოები და ქალაქები არის ერთი დონის ადმინისტრაციული ერთეულები, თუმცა თითოეულ სარეგენტოს აქვს დედაქალაქი. სარეგენტოები იყოფა უბნებად.
ტერმინი წარმოიშვა ნიდერლანდური მმართველობის პერიოდში, როდესაც ქვეყანას რეგენტები განაგებდნენ, ისინი იყვნენ იავას ადგილობრივი ფეოდალები.
სქოლიო
ინდონეზიის ადმინისტრაციული დაყოფა
იოჰან კრისტოფ ადელუნგი

იოჰან კრისტოფ ადელუნგი (დ. 8 აგვისტო, 1732, შპანტეკო — გ. 10 სექტემბერი, 1806, დრეზდენი) — გერმანელი გრამატიკოსი და ლექსიკოგრაფი. სახელი გაითქვა შრომებით "გერმანული ენის დაწვრილებითი სახელმძღვანელო" (ტ. 1-2, 1782) და "ზემოგერმანული დიალექტის სრული გრამატიკულ-კრიტიკული ლექსიკონი" (ტ. 1-5, 1774-1786). ი. ს. ფატერთან ერთად შეადგინა ოთხტომიანი კრებული "მითრიდატე ანუ საზოგადო ენათმცოდნეობა...", სადაც ენობრივ ნიმუშად წარმოდგენილია "მამაო ჩვენო" მსოფლიოს 500 ენასა და კილოკავზე. "მითრიდატეს" პირველ ტომშია ცნობები ქართული ენის შესახებ (ტექსტის ნიმუში, ფონეტიკა, გრამატიკა, ლექსიკა, დიალექტები); ავტორს უსარგებლია მარი მაჯოს "ქართული ენის გრამატიკით" (რომი, 1670) ამ წყაროდან მომდინარე მრავალი უზუსტობის მიუხედავად, ქართული ენის ზოგიერთი თავისებურება (მაგ., სიტყვაში თანხმოვანთა თავმოყრა, სიტყვათცვლილებაში სუფიქსაციის უპირატესობა პრეფიქსაციასთან შედარებით და მისთ.) გამოვლენილია დიდი ლინგვისტური ალღოთი.
ლიტერატურა
სქოლიო
გერმანელი ენათმეცნიერები
დაბადებული 1732
გარდაცვლილი 1806
ბუზმიჰრ პიტიახში

ბუზმიჰრ პიტიახში, ქართლის (იბერიის) სამეფოს პოლიტიკური მოღვაწე III საუკუნეში. მოხსენიებულია არამეულ (არმაზულ) წარწერაში, რომელიც სოფელ ბორში ნაპოვნ ვერცხლის თასზეა ამოკაწრული. წარწერა იკითხება: „ბუზმიჰრ, კეთილი პიტიახში, სული მარადი“. ფიქრობენ, რომ ბუზმიჰრ პიტიახში იბერიის მეფის მონაპირე პიტიახში (ერისთავი) იყო ლიხთ-იმერეთში.
ლიტერატურა
იბერიის სამეფო
ბლერსბურგი

ბლერსბურგი — ქალაქი აშშ-ში. მდებარეობს აიოვის შტატის ჰამილტონის ოლქში. 2010 წლის მონაცემებით ქალაქის მოსახლეობა შეადგენს 215 კაცს.
იხილეთ აგრეთვე
აიოვის ქალაქების სია
აიოვის ქალაქები
ნანსი (საფეხბურთო კლუბი)

ნანსი (საფეხბურთო კლუბი)
საფეხბურთო კლუბი ნანსი — საფრანგეთის საფეხბურთო კლუბი ქალაქ ნანსიდან, დაარსდა 1967 წელს. გამოდის საფრანგეთის უმაღლეს საფეხბურთო ჩემპიონატში.
ჯილდოები
საფრანგეთის თასის მფლობელი: 1944, 1978
საფრანგეთის ლიგის თასის მფლობელი: 2006
რესურსები ინტერნეტში
ოფიციალური საიტი
საფრანგეთის საფეხბურთო კლუბები
ვარნა

ვარნა (ბულგ.: Варна) — სიდიდით მესამე ქალაქი ბულგარეთში სოფიასა და პლოვდივის შემდეგ, მოსახლეობა - 345.371 ადამიანი. ვარნის ოლქის დედაქალაქი და მნიშვნელოვანი პორტი შავ ზღვაზე ვარნის ტბის სიახლოვეს. ქალაქს 1949-56 წლებში "სტალინი" ერქვა.
რესურსები ინტერნეტში
ოფიციალური საიტი (ბულგარულად)
საზოგადო ტრანსპორტის რუკა
პანორამული სურათები 1 , 2
ბულგარეთის ქალაქები
შავიზღვისპირა ქალაქები
ძველბერძნული ქალაქები
ანტიკური ქალაქები
ვარნის ოლქი
ბულგარეთის კურორტები
Balalan, Yusufeli

Balalan, Yusufeli
Balalan is a village in the Yusufeli District, Artvin Province, Turkey. Its population is 96 (2021).
References
Villages in Yusufeli District
Mirzəqışlaq

Mirzəqışlaq (also, Mirzakyshlak and Mirzakyshlakh) is a village and municipality in the Quba Rayon of Azerbaijan. It has a population of 517.
References
Populated places in Quba District (Azerbaijan)
ჟან-ლუი ლოდე

ჟან-ლუი ლოდე (დ. 12 იანვარი, 1946 — გ. 6 ივნისი, 2012) — ფრანგი მათემატიკოსი, სტრასბურის ლუი პასტერის უნივერსიტეტის პროფესორი, მნიშვნელოვანი წვლილი შეიტანა ალგებრულ ტოპოლოგიაში და მასთან დაკავშირებულ საკითხებში. განსაკუთრებით ცნობილია მისი ღვაწლი ციკლურ ჰომოლოგიათა და ოპერადების თეორიაში. ლოდე ცნობილია როგორც ლაიბნიცის ალგებრათა შემქნელი. ავტორია ისეთი მონოგრაფიების როგორებიცაა ციკლური ჰომოლოგა და ალგებრული ოპერადები .
განსაკუთრებით ახლო ურთიერთობა ჰქონდა ქართველ მათემატიკოსებთან და რამდენიმეჯერ იყო საქართველოში, მისი ინიციატივით მოეწყო ფრანგ-ქართველ მათემატიკოსთა კონფერენცია სტრასბურგში 1998 წელს, სისტემატურად აქვეყნებდა სტატიებს ქართულ მათემატიკურ ჟურნალში.
სქოლიო
ფრანგი მათემატიკოსები
ვეხერ-დე-ლა-ფრონტერა

ვეხერ-დე-ლა-ფრონტერა — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის ლა-ხანდის კომარკის შემადგენლობაში. ფართობი — 264 კმ². მოსახლეობა — 12 622 კაცი (2020 წ.).
იხილეთ აგრეთვე
კადისის მუნიციპალიტეტები
რესურსები ინტერნეტში
ვეხერ-დე-ლა-ფრონტერის მუნიციპალიტეტის ოფიციალური საიტი
სქოლიო
კადისის მუნიციპალიტეტები